Marcella Balconi

Marcella Balconi (8 Mansak 1919 – 5 Mansak 1999) nopo nga songulun ababaal psikiatri Itali, puruan mananangod mamaaso Sangod Pomogunan II om puruan pulitik Parlimen. Minonimpuun isido do koubasanan kopongintangan ragang psikoanalitik id Itali.

 Biografi 
Suminuang i Balconi id Falkuti  Pongusapan id University of Pavia om pinointutun kumaa profesion maso abantalan dau mamaaso kumalaja, mamaaso timpu koundarangan sikul, miwaya tapa dau i songulun dokutul id iso kolinik pongusapan dodooos.

Id toun 1943, nakalabus isido mantad sikul pongusapan om minongoi kalaja miampai songulun dokutul om pediatrik Pietro Fornara (1897-1975), songulun minonimpuun id suang gana' neuropsikiatrik tanganak om anti-fasis i aangkal om boyoon maliu pisangadan id Novara, Itali.Patuelli, Francesca. "Balconi Marcella, Scienza a due voci". scienzaa2voci.unibo.it. Retrieved 2020-12-21.

 Partisan 
Mamaaso Songod Pomogunan II, minogiduan pakalajaan dau sabaagi asisten id Institut do Biologikal Kimia id Pavia ontok toun 1944 montok sumuang puru susumagod. Suminiliu isido do mononorisid kolidasan puru susumangod om, miampai pinsan dau om monunuat timpu abantalan Maria Elvira Berrini, Balcony id formal suminuang Susumangod Itali sabaagi dokutul i kumalaja id Brigad Garibaldi, kumoiso id suang Valtellina om hiri nogi Turin.Patuelli, Francesca. "Balconi Marcella, Scienza a due voci". scienzaa2voci.unibo.it. Retrieved 2020-12-21. Sabaagi iso id suang kalaja disido, noonuan isido do dokumen kandam pogun i pinatai do Nazi. Koleksi dilo nogi kaampai gambal om kopoilaan kokomi kapatayon do "ginumu ahapakan om tanganak id suang woyo dramatik dilo minanganu isido tonggungan sondii montok manampasi do tanganak."

 Ponoriuk 
Alapas do sangod, minonguhup isido do papaanjul do servis tanganak neuropsikiatri pinaanjul do walai pongusapan id Novara. Balconi momuru sabaagi luguan kumoduo id National Motherhood and Children Work (OMNI) mantad toun 1945 gisom 1948 om minomonsoi goos ponoriukan i pinomodel moyo longkod pongusapan-pedagogi Prancis om Switzerland i nokito disido.Patuelli, Francesca. "Balconi Marcella, Scienza a due voci". scienzaa2voci.unibo.it. Retrieved 2020-12-21. Id toun 1950-an, minomura isido do ponoriukan wagu id Itali momoguno do panaasan i winonsoi id Switzerland mantad L. Verlag Hans Huber Duss, i nonggo ponoriuk monoriuk do lukisan do tanganak i popokito kointalangan diolo do tangon di Duss.